Վինչենցո Ալբերտո Աննեզե

Վինչենցո Ալբերտո Աննեզե (, ), իտալացի ֆուտբոլիստ և մարզիչ։ Ունի ՊՐՈ ՈՒԵՖԱ-ի արտոնագիր։

Խաղային կարիերա 
Աննեզեն ցանկանում էր գնալ հոր հետքերով, որը «Մոլֆետտա Սպորտվա» ակումբի ֆուտբոլիստ էր և միացել է «Բելենենսեշ» երիտասարդական ակումբին։ Աննեզեն սկսել է իր ֆուտբոլային կարիերան «Վենեցիա» երիտասարդական ֆուտբոլային ակումբում, որը այն ժամանակ հանդես էր գալիս Սերիա A-ում (1999-2001 թվականներ)։ Նա խաղացել է նաև «Մարտինա Ֆրանկ 1947» (2001-2002), «Նոյչատտարո Տերմոլի» (2002-2003) և «Լեոնեսա Ալտամուրա» (2003-2004) թիմերում։

Կրթություն 
Աննեզեն որոշել է ավարտել իր ֆուտբոլային կարիերան 23 տարեկանում և կենտրոնանալ ֆուտբոլի մարզիչ դառնալու վրա և ընտրել է Ֆոջեի համալսարանի Ֆիզիկական դաստիարակության բարձրագույն ինստիտուտը (ISEF) (Università degli Studi di Foggia) և 2006 թվականին ավարտել է իր երկրորդ բարձրագույն կրթությունը Վերոնայի համալսարանում, մասնագիտանում է հաշմանդամություն ունեցող անձանց սպորտին հարմարեցնելու գործում։ 2008 թվականին Աննեզեն ձգտում էր ընդլայնել իր դպրոցական փորձը մինչև ֆուտբոլի մարզչի դերակատարությունը՝ խառնելով GROW մարզչական մոդելը (նպատակների սահմանման և խնդիրների լուծման պարզ մեթոդ) մոտիվացիոն և հոգեբանական մեթոդների հետ։ 2013 թվականին Աննեզեն աշխատել է Իտալիայի ազգային օլիմպիական կոմիտեում, նաև աշխատել է որպես ուսուցիչ Բարիում (2009—2012), որպես երկրորդ աստիճանի հրահանգիչ լողավազանում և որպես անձնական մարզիչ՝ շատ մարզադահլիճներում։

Մարզչի կարիերա 
Աննեզեն սկսել է իր պրոֆեսիոնալ կարիերան Ֆիդելիս Անդրիա 1928 երիտասարդական ֆուտբոլային ակումբում՝ որպես գլխավոր մարզիչ (2010—2012)։ Նա իտալական երրորդ դիվիզիոն 2012-13 Lega Pro Prima Divisione-ում հասել ի մինչև մարզչական շտաբի մակարդակին, որից հետո շարունակել է աշխատել 2013-14 Lega Pro Prima Divisione-ի «Ֆոջե Կալչիո» (Foggia Calcio) թիմում։

Դրանից հետո Աննեզեն սկսել է մարզել տարբեր երկրներում, ինչպիսիք են՝ Լիտվան, Լատվիան, Էստոնիան և Հայաստանը, եղել է «Սալդուսի» և «Պայդե Լիննամեսսկոնդի» գլխավոր մարզիչը։

Նա եղել է նաև Հայաստանի ֆուտբոլի ֆեդերացիայի մինչև 14, 15, 16, 17, 19 տարեկանների պատանեկան հավաքականների տեխնիկական և տակտիկական մարզիչը։

2017 թվականի հունվարից մինչև մայիս նա եղել է Գանայի բարձրագույն դիվիզիոնի «Բեշեմ Յունայթեդի» մարզիչը, որը գլխավորել է CAF Կոնֆեդերացիայի գավաթի (Աֆրիկյան ֆուտբոլային ակումբների մրցաշար) նախնական փուլերի երկու հանդիպումների ընթացքում)։ 2017 թվականի մայիսին դադարեցրել է համագործակցությունը «Բեչեմ Յունայթեդի» հետ։

Աննեզեի ղեկավարությամբ «Բեչեմ Յունայթեդը» 2017 թվականին խաղացել է «Մ.Ս. Ալժիրի» դեմ Աֆրիկայի երկրորդ կարևորագույն ակումբային մրցաշարում Confederation of African Football (CAF):

2017 թվականի հուլիսի 25-ին Աննեզեն պայմանագիր է կնքել Պաղեստինի Պրեմիեր լիգայի «Ահլի Ալ-հալել» ակումբի հետ, որտեղ խաղում է պաղեստինյան ֆուտբոլի գլխավոր աստղերից մեկը՝ Շադի Շաբանը, նա նաև խաղում է Պաղեստինի ազգային հավաքականում։

2018 թվականի մարտի 24-ին Աննեզեն մեկ սեզոնային պայմանագիր կնքեց «Պ.Ս.Ի.Ս. Սեմարանգ» Ինդոնեզական ակումբի հետ։

Ծանոթագրություններ

Արտաքին հղումներ 
 Официальный сайт 
 

Իտալացի ֆուտբոլային մարզիչներ
Տղամարդիկ
Իտալացի ֆուտբոլիստներ
Ֆուտբոլային մարզիչներ այբբենական կարգով